मदरसा छात्रों के लिए बड़ा प्लान बना रही है यूपी की योगी सरकार
अधिकारी ने कहा कि मोबाइल एप विकसित करने का प्रस्ताव बोर्ड को भेज दिया गया है। उन्होंने कहा, "बोर्ड परीक्षा परिणाम घोषित होने के बाद मोबाइल एप की तैयारी पर काम किया जाएगा।"
लखनऊ. उत्तर प्रदेश सरकार ने घोषणा की है कि वह राज्य में मदरसों से संबंधित शिक्षण और अन्य गतिविधियों के लिए मदरसा बोर्ड के लिए एक नया मोबाइल एप्लिकेशन विकसित करेगी। एक सरकारी प्रवक्ता ने कहा कि यूपी मदरसा बोर्ड के ढाई लाख से अधिक छात्र अब नए सत्र से मोबाइल एप्लिकेशन के माध्यम से अध्ययन करेंगे।अधिकारी ने कहा कि मोबाइल एप विकसित करने का प्रस्ताव बोर्ड को भेज दिया गया है। उन्होंने कहा, "बोर्ड परीक्षा परिणाम घोषित होने के बाद मोबाइल एप की तैयारी पर काम किया जाएगा।"उन्होंने कहा कि बोर्ड हर संभव प्रयास और व्यवस्था करेगा ताकि छात्र नए सत्र से मोबाइल एप पर अपनी पढ़ाई कर सकें। अधिकारी ने कहा कि बोर्ड इसी सत्र से एक मोबाइल ऐप विकसित करके बच्चों की ऑनलाइन शिक्षा शुरू करने की योजना बना रहा था। हालांकि, कोविड की स्थिति के कारण यह संभव नहीं था। लेकिन अब छात्र आगामी नए सत्र से मोबाइल ऐप पर अध्ययन कर सकेंगे।